CELEX: 32006R0216
Language: sk
Date: 2006-02-08 00:00:00
Title: Nariadenie Komisie (ES) č. 216/2006 z  8. februára 2006 , ktorým sa mení a dopĺňa nariadenie (ES) č. 2184/97 o zatriedení niektorých tovarov do kombinovanej nomenklatúry

9.2.2006   
            
            
               SK
            
            
               Úradný vestník Európskej únie
            
            
               L 38/15
            
         NARIADENIE KOMISIE (ES) č. 216/2006
   z 8. februára 2006,
   ktorým sa mení a dopĺňa nariadenie (ES) č. 2184/97 o zatriedení niektorých tovarov do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               Zatriedenie konferenčného videosystému pozostávajúceho z rôznych komponentov vrátane dvoch inštalačných diskiet v nariadení Komisie (ES) č. 2184/97 z 3. novembra 1997 o zatriedení niektorých tovarov do kombinovanej nomenklatúry (2) viedlo k zatriedeniu konferenčného videosystému do kódu KN 8517 50 90 a dvoch inštalačných diskiet do kódu KN 8524 91 10. Vzhľadom na to, že poznámka 6 kapitoly 85 kombinovanej nomenklatúry bola zmenená a doplnená s účinnosťou od 1. januára 2002 a vzhľadom na skutočnosť, že Výbor pre harmonizovaný systém sa v októbri 2004 dohodol na výklade tejto poznámky, nariadenie (ES) č. 2184/97 sa má pokladať za nesprávne.
            
         
               (2)
            
            
               Nariadenie (ES) č. 2184/97 by sa preto malo zodpovedajúcim spôsobom zmeniť a doplniť.
            
         
               (3)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Bod 4 v tabuľke uvedenej v prílohe k nariadeniu (ES) č. 2184/97 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. februára 2006
      
         
            Za Komisiu
         
         László KOVÁCS
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 2175/2005 (Ú. v. EÚ L 347, 30.12.2005, s. 9).
   
      (2)  Ú. v. ES L 299, 4.11.1997, s. 6.
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Zostava určená na maloobchodný predaj, ktorá zahŕňa:
                  
                              —
                           
                           
                              zvukovú jednotku s telefónnym slúchadlom,
                           
                        
                              —
                           
                           
                              telekomunikačnú kartu,
                           
                        
                              —
                           
                           
                              videokameru pripojiteľnú k stroju na automatické spracovanie údajov,
                           
                        
                              —
                           
                           
                              jednotku sieťového pripojenia, a
                           
                        
                              —
                           
                           
                              dve diskety s aplikačným softvérom pre videotelefóniu.
                           
                        Zostava umožňuje stroju na automatické spracovanie údajov vykonávať doplnkovú funkciu (videotelefóniu).
               
               
                  8517 50 90
               
               
                  Zatriedenie sa riadi ustanoveniami všeobecných pravidiel 1, 3 b) a 6 pre interpretáciu kombinovanej nomenklatúry a znením kódov KN 8517, 8517 50 a 8517 50 90.
                  Podstatný charakter dáva tejto zostave telekomunikačný prístroj (zvuková jednotka a telekomunikačná karta).